Universiade

Cystadleuaeth aml-chwaraeon ryngwladol yw'r Universiade a drefnir gan y Ffederasiwn Chwaraeon Prifysgol Rhyngwladol (FISU) ar gyfer mabolgampwyr sy'n fyfyrwyr prifysgol. Cynhelir gemau'r haf a'r gaeaf pob dwy flynedd, mewn dinasoedd ar wahân. Mae'r Universiade hefyd yn ŵyl ddiwylliannol i geisio dathlu "ysbryd cyfeillgar a sbortsmonaeth".

Cynhaliwyd cystadlaethau rhyngwladol ar gyfer myfyrwyr ers dechrau'r 20g. Erbyn y 1950au roedd Undeb Rhyngwladol y Myfyrwyr (ISU) a FISU yn trefnu pencampwriaethau ar wahân: Gemau Prifysgol y Byd gan ISU, a'r Wythnosau Chwaraeon Prifysgol Rhyngwladol gan FISU. Cytunodd y ddau sefydliad i gefnogi mabolgampau yn Torino, yr Eidal, ym 1959. Rhoddwyd yr enw Universiade ar y gemau hyn, cyfuniad o'r geiriau Eidaleg università ac olimpiade. FISU History , FISU. Adalwyd ar 9 Rhagfyr 2016.

 Gemau'r Haf 
 Gemau Universiade yr Hafcenter|300px  Gwledydd sydd wedi cynnal y gemau:    Blwyddyn  Rhif Lleoliad 1959  I  Torino   1961  II   Sofia   1963  III  Porto Alegre   1965  IV  Bwdapest   1967  V  Tokyo   1970  VI  Torino   1973  VII  Moscfa   1975  VIII  Rhufain   1977  IX  Sofia   1979  X  Dinas Mecsico   1981  XI  Bwcarést   1983  XII  Edmonton   1985  XIII  Kobe   1987  XIV  Zagreb   1989  XV  Duisburg   1991  XVI  Sheffield   1993  XVII  Buffalo   1995  XVIII  Fukuoka   1997  XIX  Sisili   1999  XX  Palma de Mallorca   2001  XXI  Beijing   2003  XXII  Taegu   2005  XXIII  İzmir   2007  XXIV  Bangkok   2009  XXV  Beograd   2011  XXVI  Shenzhen   2013  XXVII  Kazan   2015  XXVIII  Gwangju   2017  XXIX  Taipei   2019  XXX  Napoli   2021  XXXI  Bwcarést  
Cynhelir gemau Universiade yr haf dros 12 niwrnod. Mae 11 o chwaraeon gorfodol (14 o ddisgyblaethau), a hyd at 3 o chwaraeon a ddewisir gan y wlad sy'n cynnal y gemau. Y 14 mabolgamp orfodol yw athletau, cleddyfa, gymnasteg gelfydd, gymnasteg rythmig, jiwdo, nofio, pêl-droed, pêl-fasged, pêl-foli, plymio, polo dŵr, taekwondo, tenis, a thenis bwrdd. Mae disgwyl ychwanegu saethyddiaeth at restr y chwaraeon gorfodol yn 2019, a badminton yn 2021. Summer Universiade , FISU. Adalwyd ar 9 Rhagfyr 2016. 

 Gemau'r Gaeaf 
 Gemau Universiade y Gaeafcenter|300px Gwledydd sydd wedi cynnal y gemau:      Blwyddyn  Rhif Lleoliad 1960  I  Chamonix   1962  II  Villars-sur-Ollon   1964  III  Špindlerův Mlýn   1966  IV  Sestriere   1968  V  Innsbruck   1970  VI  Rovaniemi   1972  VII  Lake Placid   1975  VIII  Livigno   1978  IX  Špindlerův Mlýn   1981  X  Jaca   1983  XI  Sofia   1985  XII  Belluno   1987  XIII  Štrbské Pleso   1989  XIV  Sofia   1991  XV  Sapporo   1993  XVI  Zakopane   1995  XVII  Jaca   1997  XVIII  Muju   1999  XIX  Poprad-Tatry   2001  XX  Zakopane   2003  XXI  Tarvisio   2005  XXII  Innsbruck   2007  XXIII  Torino   2009  XXIV  Harbin   2011  XXV  Erzurum   2013  XXVI  Trentino  2015  XXVII  Granada   Štrbské Pleso/Osrblie   2017  XXVIII  Almaty   2019  XXIX  Krasnoyarsk   2021  XXX  Lucerne  
Para gemau Universiade y gaeaf am 11 niwrnod. Mae 6 o chwaraeon gorfodol (8 o ddisgyblaethau) gan raglen gemau'r gaeaf, a hyd at 3 o chwaraeon dewisiol.  Yr 8 mabolgamp orfodol yw'r biathlon, cwrlo, eirafyrddio, hoci iâ, sgio Alpinaidd, sgio traws gwlad, sglefrio ffigyrau a sglefrio ar y cyd, a sglefrio cyflym trac byr. Winter Universiade , FISU. Adalwyd ar 9 Rhagfyr 2016.

 Cyfeiriadau 

 Dolenni allanol 
   Gwefan swyddogol FISU

Categori:Cystadlaethau aml-chwaraeon
Categori:Chwaraeon myfyrwyr
Categori:Sefydliadau 1959